ජීවන් කුමාරණතුංග
කෝවිලගේ ජීවන් කුමාරණතුංග (උපත 1958 නොවැම්බර් 7), යනු ශ්‍රී ලංකා සිනමාවේ, වේදිකාවේ සහ රූපවාහිනියේ නළුවෙකි. ඔහු පසුව දේශපාලනඥයෙකු වශයෙන් ශ්‍රී ලංකා පාර්ලිමේන්තුවේ හිටපු මන්ත්‍රීවරයෙකු සහ හිටපු කැබිනට් අමාත්‍යවරයෙකු ලෙස සේවය කලේය. ඔහු හිටපු ජනාධිපති චන්ද්‍රිකා කුමාරතුංග ගේ සමීප ඥාතියෙක් වන අතර නළුවෙකු සහ දේශපාලනඥයෙකු වූ විජය කුමාරතුංගගේ බෑණනුවන් වේ.

පෞද්ගලික ජීවිතය
ඔහු 1958 නොවැම්බර් 7 වැනිදා සීදූවේදී උපත ලැබීය. ඔහුගේ පියා සිඩ්නි කුමාරණතුංග ද චිත්‍රපට නළුවෙකි. සිඩ්නිගේ සොහොයුරා වූ විජය කීර්තිමත් නළුවෙක් සහ දේශපාලනඥයෙක් විය. ජීවන් සිය අධ්‍යාපනය සම්පූර්ණ කළේ කොළඹ කේරි විද්‍යාලයෙනි.

ජීවන් 1986 සිට විවාහ වී සිටින්නේ ඔහුගේ දිගුකාලීන සහකරු ෂෙරින් සමඟ වන අතර ඔවුන්ට මල්ෂා සහ මලීෂා නමින් දියණියන් දෙදෙනෙකුද හර්ෂමාන නමින් එක් පුතෙකුද සිටී. කුමාරණතුංග මහතාගේ දියණිය වන මල්ෂා 2014 වසරේ බස්නාහිර පළාත් සභාවට කොළඹ දිස්ත්‍රික් අසුනට සාර්ථකව තරග කළාය.

වෘත්තීය ජීවිතය
ශ්‍රී ලංකාවේ හොඳම වාණිජමය වශයෙන් සාර්ථක චිත්‍රපට කලාකරුවෙකු වන ජීවන් සිය සිනමා ජීවිතය ආරම්භ කළේ ඔහුගේ මාමා වන විජය සමඟ ය. 1982 දී තිරගත වූවත් ඔහුගේ මංගල සිනමා රංගනය පැමිණියේ තනි තරුව හරහාය. ඔහුගේ පළමු තිරගත වූ චිත්‍රපටය වූයේ "ගඟ අද්දර" වන අතර එහිදී ඔහු "ලියන මහත්තයා" ලෙස සුළු චරිතයක් රඟපෑවේය. පසුගිය දශක දෙක තුළ ඔහු බොහෝ ප්‍රභේද හරහා චිත්‍රපට 90 කට වැඩි ගණනක රඟපෑවේය.

පළමු වසර කිහිපය තුළ ජීවන් විශේෂයෙන් දුෂ්ට චරිතවල රඟපෑ අතර එයට ඔබට දිවුර කියන්නම්, ප්‍රාර්ථනා, ජය සිකුරුයි සහ රුමතියයි නීතියි වැනි චිත්‍රපට ඇතුළත් වේ. ඔහුගේ පළමු ආදර වීර චරිතය 1984 [[රෝයි ද සිල්වා] විසින් අධ්‍යක්ෂණය කරන ලද හිත හොන්ඩා කොල්ලෙක් චිත්‍රපටය හරහා පැමිණියේය. ඉන් පසුව ඔහුට දිගටම ප්‍රධාන චරිත රැසක් හිමි විය. මෙම කාලය තුළ ඔහු සාමාන්‍යයෙන් අනෝජා වීරසිංහ සමඟ රඟපෑ අතර එය ඔවුන් වසර ගණනාවක් සිනමා යුවළක් බවට පත් කළේය. ජීවන්-අනෝජා යුවළගේ වඩාත් ජනප්‍රිය චිත්‍රපට අතරට මමයි රජා, ඔබට රහසක් කියන්නම්, නැවත අපි එක් වෙමු, රන්දෙණිගල සිංහයා, යුක්තියට වඩා, වීර උදාර සහ ඇසළ සඳ ඇතුළත් වේ. 1990 වසරේ ජනප්‍රියම නළුවාට හිමි සරසවිය සම්මානය ඔහුට හිමිවිය.

ඔහු රණ් කහවනු, සුදු පරවියෝ, හිඟන කොල්ල සහ අමරපුරය වැනි රූපවාහිනී කතාමාලා කිහිපයක රඟපෑවේය. එමෙන්ම රන්දෙණිගල සිංහයා, මුවන් පැලැස්සේ කදිරා, වැලි සුළඟ, මා ඔබේ හිතවතා වැනි චිත්‍රපට රැසක්ද නිෂ්පාදනය කළේය.

චිත්‍රපටකරණය

මේවාද බලන්න
රන්ජන් රාමනායක
සිංහල සිනමාව
ශ්‍රී ලංකාවේ දේශපාලන පවුල් ලැයිස්තුව

යොමු කිරීම්

බාහිර සබැඳි
 ජාතික රූපවාහිනියට කළු සෙවනැල්ලක්
 බර්ට්‍රම් ගේ අමරපුරය 3 දා සිට ජීවන් නැවතත් පුංචි තිරයට
 ජීවන් කුමාරණතුංග පදනමෙන් ගැබිනි කාන්තාවන් 500 කට ත්‍යාග
 ජීවන් යළි යළිත් රජ වෙයි
 මහින්දාගමනයට කළ කැප වීම ගැන ජීවන් කුමාරතුංගගෙන් හෙළිදරව්වක්
 සේරම පිස්සෝ කියලා ජනතාව තීරණය කරලා

1958 උපත්
ශ්‍රී ලාංකිකයෝ
සිංහල ජනයා
ලාංකික සිංහලයෝ
ලංකික දේශපාලනඥයෝ
චරිත කතා
ශ්‍රී ලාංකික නළුවෝ